Wir, dis nächbenaͤmpten ✳ Hans Birkinger, Wernli Stilli, ✳ Uͦlrich Lener, ✳ ✳ Fridli Mùszler und Henman Haberschaͤr, all von Stilli, ✳ bekennend
offenlich und tuͦnd kund aller mengklichem mit dissem brieff, ✳ ✳ asl der erstgen̄ Birkingˀ das var zuͦ Stilli ✳ ✳ von den hochwirdigen, geistlichen
fröwen, ✳ frow ✳ Ellisabeten, graͤvin von Liningen, aͤptissin, und gemein covent des gotzhusz zuͦ Kùngsfaͤlden, ✳ langzitt zuͦ einem raͤchtem erblechn̄̄
inngehept. ✳ ✳ darumb und von des waͤgen sich zwùschend den vorgedächten unsern gnedigen frowen ✳ und dem egënt̄ Birkingˀ mengerley
irrung begaͤben, gehandelt und gemacht. ✳ näch lut und innhalt der sprùchen, ✳ darumb von den vesten, fùrsichtigen und wisen ✳ Petern
von Griffense, Albraͤchten von Rinach, ✳ Niklawsz Friker und Uͦlrichen Grùllich, ✳ bed zuͦ zitten schulthessen zuͦ Brugg, ✳ unssern gnediḡ
und lieben herren, uszgangen ✳ und mit irem und des strengen und vesten ✳ hern Marqwarten von Baldegg, ritters, ùnserm gnediḡ
herren, ✳ und der vorgedächten ùnser gnedigen frowen von Kungsfaͤldn̄ gemeinem coventz anhangendem insigel besigelt ✳ und
zuͦ der vorgedächt̄ unser gnediḡ frowen und des Birkingers handen herus gaͤben habend, ✳ ✳ hierumb beden teilen ✳ groͤsser cost muͤg und
arbeit, ✳ so sich in den dingen wol begaͤben gehandelt und gemacht haben moͤcht zuͦ vermiden. ✳ ✳ so habend die erstgent̄ ùnser gnediḡ
frowen ✳ mit dem vorgënt̄ Birkingˀ durch ir amptlùt und ander ✳ ✳ fùrer ùberkomen und ein ùbertrag gemacht und getän, ✳ ✳ als hienach
eigenlich geschriben statt. ✳ ✳ also das die gënt̄ ùnser frowen ùns und ùnsern erben ✳ ✳ allen gemeinlich und unvˀscheidenlich ✳ fùr sy und all
ir nächkomen ✳ ✳ das obgen̄ var zuͦ Stilli ✳ zuͦ einem raͤchten erblechen mit aller raͤchtung, frÿheit und ehaffti ✳ ✳ wie das ir vordern und sy
von alter herbrächt, inngehept und genossen habend nùtz uszgenomen, ✳ ✳ verlichen und gelichen habend, ✳ ✳ lichend ùns ouch in krafft disz brieffs ✳ ✳ inn
zuͦ haben, zuͦ nutzen und zuͦ niessen nach erblechens und landsraͤcht, ✳ ✳ jaͤrlich inen und irem gotzhus zuͦ raͤchtem zinsz zuͦ richten und zuͦ waͤrn̄
saͤchtzaͤchen pfund haller uff vier fronvastˀ, jegklich besundˀ vier pfund mit der erstˀ fronvastˀ und zins anzuͦvachen ✳ ✳ uff die naͤchstkùnfftigen ✳
wichnaͤchten. ✳ und darzuͦ soͤllend wir ✳ all ander zinsz und was ab dem erstgëntˀ var gätt, es sye an den Stein gen Baden, in den hoff gen Lutzern
oder ander end, ✳ es sye funden oder waͤrd noch funden ✳ ✳ än der egëntˀ ùnser gnedigen frowen und ir gotzhusz costen und schaden ✳ ✳ uszrichten,
bezallen ✳ und sy und ir erstgen̄ gotzhusz der sachalb gentzlichen entrichen, vertraͤten und vˀstän, ✳ getrùlich und ungevärlich. ✳ und als dann
von versaͤssznˀ zinssen, costen und schaden halb, ✳ so der gen̄ Birkinger ✳ den vilgënt̄ ùnsern gnediḡ frowen ✳ näch uszwisung der vorgënt̄
sprùchen dar inn begriffen fùnffundzwentzig pfund ✳ uszrichtung tuͦn solt, ✳ ✳ darumb hät der gen̄ Birkingˀ ùnsern frowen uszrichtùng
vollung und gnuͦg getaͤn. ✳ und sond die egënt̄ sprùch ✳ den Birkingˀ fùrer des stuks versaͤsznˀ zinsen, costen und schaden halb nùtz binden, ✳
sumen noch irren. ✳ und also soͤllend die egent̄ ùnser gnedigˀ frowen ✳ ✳ von Kùngsfaͤldn̄ uns und ùnsern erben ✳ mit staͤg, waͤg, rumen und uffrichtung des vars ✳ durch und mit ir fryheitt und amptlùt, ✳ so dik das zuͦ schulden kumpt ✳ oder notturfftig wirt, ✳ alles näch lut und innhalt der sprùchen mit mer worten begriffen, ✳ ✳ hilfflich und bistendig sin ✳ und fùrer in allen andern stuken, punct̄ und artikeln, ✳ ✳ wie
sich das des vars halb ✳ ✳ geburen und hoͤuschen wrd bed teil by den sprùchen ✳ än fùrwort, intrag und widerred ✳ in aller der màsz, ✳ ✳ als ob
die von ùnser aller waͤgen ✳ ✳ gemacht und harkomen waͤrind ✳ nächgän ✳ ✳ und än arglist, fund und gevˀrd daby beliben, ✳ ✳ getrùllich und ungevärlich.
und des zuͦ wärem urkùnd, ✳ ✳ so habend wir, obgënt̄ von Stilli, allgemeinlich und jegklicher besunder, ✳ ✳ mit sunderm ernst erbaͤtten, ✳ ✳ die fùrsichtiḡ, wisen,
die obgeschribnˀ Niklawssen Frigk₎ und Uͦlrichen Grùllich, schulthesszn als obstaͤtt, ✳ ✳ das sy bed und jetwaͤdra besundˀ, sin eigen insigel fùr ùns,
doch inen und iren erben än schaden, offenlich hand läsen hengken an disen brieff, ✳ ✳ darundˀ wir uns vestenklichen bindend ✳ ✳ ùns zuͦ ùbersagˀ aller vorgeschribnˀ ding, der gaͤben ist uff mendag vor sant Laurentzen, des helgen martresz, tag, ✳ ✳ näch Cristus geburt vierzaͤchenhundert fùnffzig und fùnff
järe.